Selleks, et kohalikule "taevatrammile" (Sky Train) minna, tuleb läbida Kanada suuruselt teine Burnaby Metrotown kaubamaja. Detsembri esimese pühapäeva hommikul kirikusse minnes kõlas üle kaubalettide võimas "Püha öö, õnnistud öö". Hiinlased, jaapanlased, korealased,  vietnamlased, hindud, pakistanlased, filipiinlased, kohalikud indiaanlased ja nende  hulgas ka mõni valge inimene asusid särasilmi jõulukinke ostma. Mida  nädal edasi, seda soodsamaks paistavad hinnad muutuvat ja nüüd annab juba läbi rahvahulga trügida, et "taevatrammile" jõuda. Jõulutab vägevasti.